Ős-Ricse-karácsony klasszikus dalokkal
Kezdőoldal•Buli•Ős-Ricse-karácsony klasszikus dalokkal
Beatrice / P.Box, 12.20. Barba Negra Music Club
A fiatalabb rockrajongók fényképarchívumban jó eséllyel fellelhető olyan fekete-fehér fotográfia, melyen a fater – mint a korabeli Geezer Butler-imitátorverseny győztese – trapéznaciban Beatricéra nyomul a Tabánban.
Nos, ez esetben a zenekar előkarácsonyi koncertje számára (is) pirosbetűs ünnepként kezelendő: félreértés ne essék, december 20-án senkinek nem kell száncsengős-angyalkás dalbetétektől tartania, ellenben Nagy Feróék az ős-Ricse szerzeményeire helyezik a hangsúlyt, emellett pedig számos meglepetés is várja a szimpatizánsokat.
És hogyha mindez nem lenne elég a magyar rockzene aranykorának felidézéséhez: a Beatrice előtt a P. Box lép színpadra, ahol Kiss Konrád helyett immár Kovács Tamás ül a dobok mögött.